Kromann Reumert

Kromann Reumert er Danmarks største advokatfirma med ca. 600 medarbeidere, hvorav ca. 320 er jurister (advokater eller advokatfullmektiger). Firmaet har kontorer i København, Århus, London og Brussel.

Kromann Reumert ble dannet i 2000 gjennom en fusjon av Kromann & Münter samt Reumert & Partnere. Kromann & Münter var resultatet av en tidligere fusjon mellom to københavnske firmaer, Kromann, Nørregaard Friis og Erik Münter. I begynnelsen av 1990-årene fusjonerte Kromann & Münter med det århusianske firmaet Storm Mortensen og ble dermed innehaver av Jyllands største advokatfirma.

Firmaet henvender seg primært til bedriftskunder og har spesialavdelinger innen alle områder av forretningsjus.

Referanser

Eksterne lenker 
 
Kromann Reumerts hjemmeside: www.kromannreumert.com

Advokatfirmaer
Danske selskaper
Etableringer i 2000